Janne Niinimaa

Janne Henrik Niinimaa (s. 22. toukokuuta 1975 Raahe) on suomalainen entinen jääkiekkoilija, maailmanmestari, olympiamitalisti, moninkertainen Suomen mestari, sekä Ruotsin mestari.

Niinimaa on pelannut NHL:n runkosarjassa 741 ottelua ja tehnyt niissä 54 maalia sekä syöttänyt 265 maalia (yhteensä 319 tehopistettä). NHL:n pudotuspelejä Niinimaalla on takanaan 59 ja niistä kerättyjä tehopisteitä 3+21=24.

Helmikuussa 2014 Niinimaa ilmoitti lopettavansa uransa.

Pelaajana
Niinimaa pelasi juniorina parhaimmillaan kolmen eri ikäkauden leijonajoukkueissa, mutta Oulun Kärppien ykkösdivisioonajoukkueessa Niinimaa ei saanut peliaikaa. Jokereita tuolloin johtanut Hjallis Harkimo palkkasi nuoren lahjakkuuden Jokereihin. Philadelphia Flyers varasi Niinimaan NHL-liigaan toisen kierroksen varausnumerolla 36 vuonna 1993. Varauksensa jälkeen Niinimaa pelasi Jokereissa vielä kolme kautta ennen kuin siirtyi Pohjois-Amerikan NHL:ään.

Niinimaan tulokaskausi Philadelphiassa oli onnistunut ja tehopisteet 4+40 tehnyt Niinimaa nimitettiin tulokkaiden tähdistökentälliseen. Flyersissa hän pääsi myös pelaamaan keväällä 1997 NHL:n Stanley Cup -finaaleita, joissa joukkue hävisi Detroitille. Kaudella 1997–1998 Niinimaa siirtyi 66 runkosarjaottelun jälkeen Edmonton Oilersiin. Niinimaa oli Edmontonin puolustuksen tärkeimpiä pelaajia ja hän pelasikin joukkueessa kevään 1998 lisäksi neljä kokonaista kautta, kunnes hänet vuoden 2003 keväällä kesken kauden 63 ottelun jälkeen kaupattiin New York Islandersiin. NHL-työsulun aikana hän pelasi lyhyen ajan sekä Ruotsin Malmö IF:ssä että myös Oulun Kärpissä voittaen siellä Suomen mestaruuden. Vuonna 2006 hän siirtyi Islandersista Dallas Starsin joukkueeseen. Saman vuoden syksyllä hän siirtyi Montreal Canadiensiin. Niinimaa voitti Suomen maajoukkueen kanssa pronssia Naganon olympialaisissa 1998. Niinimaa oli mukana myös vuoden 1995 jääkiekon maailmanmestaruutta juhlineessa joukkueessa sekä pelasi turnauksen alun maailmancupissa lopulta hopealle päätyneessä maajoukkueessa vuonna 2004. 

Niinimaan siihen saakka loistava maajoukkueura oli kuitenkin saanut tahran juuri syksyn 2004 turnauksessa, jolloin hän jätti kisat kesken ja lähti kotimatkalle kesken World Cup -turnauksen. Syynä olivat erimielisyydet silloisen päävalmentajan Raimo Summasen kanssa. Summanen sai keväällä potkut maajoukkueesta, mutta Niinimaa palasi maajoukkueeseen vasta syksyn 2007 Karjala-turnauksen alla.

Niinimaa teki paluun Euroopan kiekkokaukaloihin kesällä 2007 aloittaen pelit tuolloin Sveitsin pääsarjassa pelanneen HC Davosin riveissä.http://www.jatkoaika.fi/nhl.php?sivu=uutiset&id=7304 Marraskuussa 2008 Niinimaa siirtyi pelaamaan saman maan SCL Tigersiin. Hänen kautensa SCL Tigersissa jäi vain 20 ottelun mittaiseksi, mutta hän pääsi pelaamaan Sveitsissä pidetyissä MM-kilpailuissa keväällä 2009.

Kaudeksi 2009–2010 Niinimaa siirtyi Ruotsiin Elitserien-joukkue HV71:een. Hän korvasi KHL:ään lähteneen Mikko Luoman. HV71 tavoitteli Luoman korvaajaksi myös Sami Lepistöä ja Teemu Aaltoa. Ruotsalainen Aftonbladet-lehti arvosti Niinimaan Elitserienin kolmanneksi kovimmaksi hankinnaksi kesältä 2009. Hänen edelleen menivät vain Frölunda HC:n Per-Johan Axelsson ja Linköpings HC:n Niclas Hävelid. Kaudeksi 2010–2011 hän siirtyi Luleå HF -joukkueeseen. Syksyllä 2011 Niinimaa kärsi selkä- ja polvivaivoista. Lokakuussa hän liittyi Mestiksessä pelaavaan Kiekko-Laseriin. Loppukaudeksi 2011–12 Niinimaa siirtyi Sveitsin pääsarjassa pelaavaan HC Rapperswilleen. Niinimaa pelasi Rapperswillessä 20 ottelua, joissa hän keräsi tehot 0+3=3.

 Yksityiselämä 

Niinimaa on ollut naimisissa Jaana Kehusmaan kanssa. Pari avioitui 2. elokuuta 2008 Kiimingissä."Elämäni onnellisin päivä" He jättivät yhdessä eropaperit heinäkuussa 2012.Ilta-Sanomat: Janne ja Jaana Niinimaa eroamassa

Niinimaa on yksi oululaisen Club Teatrian omistajista.Club Teatria on Suomen suurimpien joukossa

Tammikuussa 2024 Niinimaa tuomittiin Helsingin käräjäoikeudessa neljän kuukauden ehdolliseen vankeusrangaistukseen veropetoksesta.

Muuta
Niinimaa tuomittiin Oulun käräjäoikeudessa moottorikelkalla ajetusta rattijuopumuksesta vuonna 2018 30 päiväsakkoon ja myöhemmin samana vuonna henkilöautolla ajetusta ylinopeusrikkomuksessa liikenteen vaarantamisesta niin ikään sakkoihin.https://www.iltalehti.fi/nhl/a/8c57ed3c-5aa4-42cc-b698-6c56f5a59b56 Vuonna 2024 hän oli veropetossyytteessä.https://yle.fi/a/74-20068778.

 Tilastot 

 1991–92  Kärpät  I-divisioona  41  2  11  13  49  –  –  –  –  –        JMM  5  0  0  0  2 1992–93  Kärpät  I-divisioona  29  2 3  5  14  –  –  –  –  –             1993–94  Jokerit  SM-liiga  45  3  8  11  24  12  1  1  2  4        JMM  7  0  0  0  10 1994–95  Jokerit  SM-liiga  42  7  10  17  36  10  1  4  5  35        JMM  7  2  3  5  6                   MM  8  1  2  3  10 1995–96  Jokerit  SM-liiga  49  5  15  20  79  11  0  2  2  12        MM  5  1  0  1  10 1996–97  Philadelphia Flyers  NHL  77 	4  40  44  58  19  1  12 	13  16         MC  2  0  0  0  2  1997–98  Philadelphia Flyers  NHL  66  3  31  34  56             OK  6   0  3  3  8    Edmonton Oilers  NHL  11  1  8  9  6  11  1  1  2  12                  1998–99  Edmonton Oilers  NHL  81 	4  24  28  88  4  0  0  0  2             1999–00  Edmonton Oilers  NHL  81  8  25 	33  89  5  0  2  2  2         MM  9  2  1  3  8 2000–01  Edmonton Oilers  NHL  82  12  34  46  90  6  0  2  2  6             2001–02  Edmonton Oilers  NHL  81  5  39 	44  80  –  –  –  –  –        OK  4  0  3  3  2                   MM  9  0  4  4  8 2002–03  Edmonton Oilers  NHL  63  4  24 	28  66            MM  7  1  2  3  12   New York Islanders  NHL  13  1  5  6  14  5  0  1  1  12             2003–04  New York Islanders  NHL  82  9  19  28  64  5  1  2  3  2        MM  7  0  5  5  2  2004–05  Malmö IF  Elitserien  10  0  3  3  34  –  –  –  –  –               Kärpät  SM-liiga  26  3  10  13  30 	12  0  5 	5  8        MC  3  0  0  0  0  2005–06  New York Islanders  NHL  41 	1  9  10  62         Dallas Stars  NHL  22  2  4  6  24  4  0  1  1  8 2006–07  Montreal Canadiens  NHL  41  0  3  3  36  –  –  –  –  –             2007–08  HC Davos  NLA  48  9  28  37  127  9  0  1  1  20  2008-09  SC Langnau Tigers  NLA  20  8  10  18  20  –  –  –  –  –        MM  6  0  1  1  162009–10  HV71  Elitserien  43  4  17  21  24  16  0  3  3  8 2010–11  Luleå HF  Elitserien  48  9  21  30  44  11  1  5  6  12             2011–12  Rapperswil-Jona Lakers  NLA  20  0  3  3  26 2012–13  Asplöven HC  Allsvenskan  7  1  3  4  10  –  –  –  –  –             10 kautta  yhteensä  NHL 741 54 265 319 733 59 3 21  24 60            

 Lähteet 


Viitteet

 Aiheesta muualla 
 Janne Niinimaa jatkoaika.com:issa
 Janne Niinimaa nhlfinns.com:ssa
 Niinimaan sukuseura 

Niinimaan tiedot Jääkiekkomuseon sivuilla.

Luokka:Suomalaiset jääkiekkoilijat
Luokka:Suomalaiset olympiamitalistit
Luokka:Jääkiekon maailmanmestarit
Luokka:Philadelphia Flyersin varaamat pelaajat
Luokka:Vuonna 1975 syntyneet
Luokka:Elävät henkilöt
Luokka:Seulonnan keskeiset artikkelit